2022 m. balandžio 25-29 dienomis LSMU Veterinarijos akademijoje, Maisto saugos ir kokybės katedroje vyks kursai veterinarijos gydytojams, dirbsiantiems su jonizuojančiosios spinduliuotės šaltiniais, tema: **„Pradinio radiacinės saugos mokymo programa su jonizuojančiosios spinduliuotės šaltiniais dirbsiantiems veterinarijos gydytojams“.**

Programos apimtis 30 val.  (1,0 ECTS).

Radiacinės saugos centro sprendimu šis kursas įvertintas kaip atitinkantis dirbančiųjų su jonizuojančiosios spinduliuotės šaltiniais pradinių mokymų reikalavimus, o asmenys, išklausę kursą ir išlaikę egzaminą, įgyja teisę dirbti su jonizuojančiosios spinduliuotės šaltiniais.

Mokymai vyks nuotoliniu sinchroniniu būdu. Pirmas susitikimas - balandžio 25 d. 9.00 val.

Vadovaujantis LSMU Rektoriaus įsakymu 2017-02-08 Nr. V-134 kurso kaina vienam asmeniui 153,30 EUR (+6,00 EUR už pažymėjimą).

Norintieji dalyvauti kursuose turi registruotis [www.medas.lt](http://www.medas.lt/).  Kurso kodas KMU783

Įėjus, spausti „naujo specialisto registracija“, užpildyti savo vartotojo paskyrą ir susikurti prisijungimo duomenis: vartotojo vardą ir slaptažodį. Prisijungę pagal šiuos duomenis, tapsite sistemos vartotoju ir galėsite pateikti paraišką į kursą. Jei, pildant savo paskyrą, nerasite reikiamos įstaigos, pasirinkite brukšnelį. **Norintys gauti sąskaitą-faktūrą, savo paskyroje turi įrašyti įmonės rekvizitus.**

Registracija yra prasidėjusi. Užsiregistravusiems kursų dalyviams bus išsiųstas kelialapis su sąskaita apmokėjimui.

**Mokėjimo kvitą ar banko išrašą, nuotrauką ir diplomo kopiją pateikti registruojantis į kursus pirmąją kursų dieną.**

Dėl registracijos klausimų kreiptis: [marija.ivaskiene@lsmuni.lt](mailto:marija.ivaskiene@lsmuni.lt) (tel.: 869934060) dėl kursų informacijos:  [gintare.zakariene@lsmuni.lt](mailto:gintare.zakariene@lsmuni.lt)

Maksimalus kursantų skaičius 10 žmonių.